Diari Oficial de la Generalitat Valenciana


Sumari del DOGV 9023, del 18-02-2021 (2021/1468)

Extracte de la Resolució de 20 de gener de 2021, de la vicerectora d'Ocupació i Programes Formatius, de la Universitat de València, per la qual es convoca la tretzena edició del concurs «Projecte Empresarial» en cicles formatius i Batxillerat, i se n'estableixen les bases reguladores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9023

Data del DOGV
:   18-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1468


Data del document
:   20-01-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 20 de gener de 2021, de la vicerectora d'Ocupació i Programes Formatius, de la Universitat de València, per la qual es convoca la tretzena edició del concurs «Projecte Empresarial» en cicles formatius i Batxillerat, i se n'estableixen les bases reguladores. [2021/1468]  
BDNS(Identif.): 549455  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet es pot consultar a la Base de Dades Nacional de Subvencions:  
https://www.infosubvenciones.es/bdnstrans/GE/es/convocatoria/549455  
  
Primer. Beneficiaris  
Hi poden participar els alumnes que cursen estudis en cicles formatius de grau superior o de Batxillerat matriculats en centres de la Comunitat Valenciana durant el curs acadèmic 2020-2021.  
  
Segon. Objecte  
Els objectius d'aquest concurs són: fomentar i estimular l'activitat emprenedora entre els joves; potenciar el desenvolupament d'habilitats com l'observació, la iniciativa, l'assumpció de riscos, la presa de decisions, la resolució de conflictes, la sensibilitat social i amb el medi ambient i el treball en equip; premiar la iniciativa i creativitat dels joves que estudien cicles formatius de grau superior o Batxillerat a la Comunitat Valenciana, mitjançant la presentació d'un projecte d'empresa.  
  
  
Tercer. Bases reguladores  
La convocatòria està publicada en l'URL  
http://www.uv.es/economia  
  
Quarta. Quantia  
S'estableixen tres premis de 500 euros cadascun, patrocinats per la Càtedra Empresa i Humanisme, la Càtedra Excel·lència i Desenvolupament en Emprenedoria: d'Estudiant a Empresari, i la Càtedra Finances Internacionals Banco de Santander Universitat de València.  
A més, els professors que hagen dirigit els equips premiats obtindran un únic premi de quantia de 150 euros.  
Els altres set equips finalistes rebran 150 euros cadascun, finançats conjuntament per les tres càtedres.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al 30 de març de 2021, a les 14 hores.  
  
  
Sisé. Altres dades  
El document ha de contenir un projecte d'empresa que serà valorat per un jurat. L'extensió màxima d'aquest document (sense incloure-hi annexos) és de 45 pàgines, amb una grandària de lletra 12 i un interlineat d'1,5 espais.  
  
València, 20 de gener de 2021.- La rectora, p. d. (DOGV del 18.01.2021), la vicerectora d'Ocupació i Programes Formatius: María Adela Valero Aleixandre.